እናበልካ ኢኻ ትሓትት፤ ብዛዕባ እዚ ዘለዋ ፍልጠት ዓሚቕ ምኻኑ ንምርዳእ ዝጸሓፈቶም ጽሑፋት ርኢኻ ዘይረገጸቶ መሬት ትግራይ ከም ዘየለ ትግንዘብ" ይብል። ምንጪ ስእሊ, Nega Zeru/facebook ብ1990 ኲናት ኢትዮ-ኤርትራ እንትለዓል፡ ጋዜጠኛን ተጋዳሊትን ነጻነት ኣስፋው ሚኒስትር ዲኤታ ሓበሬታ ነይራ። ብርክት ዝበሉ ጋዜጠኛታት ውሽጢ ዓድን ወጻእን ሒዛ ሰራዊት ኢትዮጵያ ምስ ሰራዊት ኤርትራ ናብ ዝዋግአሉ ዝነበረ ቦታ ሒዛ ዝኸደት ንሳ እያ። ኣብዚ ግዘ ጋዜጠኛ ነጋ ዘርኡ፡ ሕጂ'ውን ምስ ነጻነት ሓቢሩ ክሳዕ ባረንቱ ናይ ምዝላቕ ዕድል ኣጋጢሙ፤ ኣብ ነፍሲ ወከፍ መዓልታት ካብኣ እናተምሃረ ከም ዘሕለፎ ይዝክር። "ንሳ ኣብ እትርከበሉ ስቕ ኢለ ከዳምጽ'የ ዝመርጽ" ዝብል ጋዜጠኛ ነጋ፡ ናይ ቋንቋ ክእለታ፣ ጽጹይ ሓበሬታ ናይ ምሓዝ ዝንባልኣ ከምኡ'ውን ጥንቃቕኣ ኩሉ ሰብ ክወርሶ ዝብህጎ ስብእንኣ ምኻኑ ይዛረብ። "ሽዑ እቲ ኲናት ክጽብጽቡ ካብ ወጻኢ ዝመጽኡ ጋዜጠኛታት፡ ኣብ ሕድ ሕድ ነገራት ዝሓቱ እዮም ነይሮም፤ ካብ ጥይት ክሳዕ ዝብላዕ ነገር ስለ ምንታይ ከምዚ ኮይኑ ክፈልጡ ዝደልዩ ሰባት ነይሮም። ንሳ ድማ ዝተጋገየ ሓበሬታ ከየሕልፉን ከይስንዱን ብጥንቃቐ ግቡእ ምላሽ ትህቦምን ጥንቃቐ ትገብርን ነይራ" ኢሉ። ኣብዚ ኩሉ ጉዕዞ፡ እንታይ ዓይነት ጋዜጠኛ ምኻኑ ተዓዚቡ ይኾን?
